Шадзібор

**Шадзібор**, **Шатбар** (*Шайтбар*) — мужчынскае імя і вытворнае ад яго прозьвішча.

## Паходжаньне

Шад або Шат (Schad, Schat) і Бара (Baro) — імёны германскага паходжаньня. Іменная аснова -шад- (-шат-) (імёны ліцьвінаў Шацейка, Шаціла; германскія імёны Scazciho, Scazelo) паходзіць ад гоцкага skadus 'ахінуты, абаронены', аснова -сад- (-сат-) (імёны ліцьвінаў Жадзьвін, Вішад; германскія імёны Saduinus, Wisad) — ад гоцкага saths 'насычаны, задаволены', а аснова -бар- (-бор-) (імёны ліцьвінаў Барвід, Барвін, Барвін; германскія імёны Barvid, Barwin, Barwin) — ад гоцкага bara, baur 'чалавек, дзіця' (літаральна — «народжаны»). Такім парадкам, імя Шадзібор азначае «абарона нараджэньня».

Паводле гісторыка Паўла Урбана, Шадзібор — стараславянскае імя яшчэ паганскіх часоў.

Варыянты імя ў гістарычных крыніцах: *Mattis S[czedibor] houptmann zcu Cawen* (*Mattis Schedibor*; 27 чэрвеня 1418 году); *пана Шедибора Валимонтовича* (1420 год); *den strengen ritter Schelibor unsern hauptman czu Wilkomirie* (8 траўня 1424 году); *Schedibor houptman czu Wilkomiria* (15 кастрычніка 1425 году); *печать Шедиборова Волимонтовича*, *Schedibori Wolimunthowycz* (1 верасьня 1431 году); *Schedibor Wolnuntowicz* (*Schedibor Wolumontowicz*; 15 траўня 1432 году); *печать Шедиборова*, *Schedibor* (15 кастрычніка 1432 году); *her Schedebar* (кастрычнік — лістапад 1432 году); *Schedebar hoptman von Kaywen* (4 лістапада 1432 году); *Seddebor* (7 лістапада 1432 году); *Пани Шедиборовом подле [[Жырмуны|Жирмунъ]] двор пашныи*, *у Дворищох пани Шедиборовои два чоловеки* (1440—1492 гады); *Шедибору Меженину чотыри чоловеки* (7 лістапада 1442 году); *praesentibus ibidem nobilibus Siedbor* (31 кастрычніка 1484 году); *[[Буйвід|Bwywyd]] Schedyborowycz* (15 траўня 1489 году); *Судереви, близко Вильни, што держалъ Воитъко Шедиборовичъ Швенъторог* (2 ліпеня 1493 году); *у [[Алькенікі|Волкиницкомъ]] повете… Шаитборишъки*, *у Волкиницъкомъ повете… Шаитборишки* (31 траўня 1503 году); *Станковая Шедборовича*, *Шатъбар* (1528 год); *хоружого ковенъского Процъслава Шадеборовича* (9 жніўня 1539 году); *земянъка господарская повета [[Жыжмары|Жыжморского]] Станьковая Ядвига Шедборовича и з сыном своим Якубомъ* (20 жніўня 1541 году); *на боярыню господарскую повету Троцкого Станьковую Шедборовича Ядвигу* (28 сьнежня 1541 году); *пана Счепана и пана Шадибора Довкгирдовъ* (8 сьнежня 1560 году); *Янъ Шедборовичъ*, *наймита Петра Шебора* (1567 год); *Szadzibor Dowgird* (1 ліпеня 1569 году); *ку именю Шедибора Довъкгирда* (3 жніўня 1584 году).

## Носьбіты
* Шадзібор Валімонтавіч ( па 1431) — дзяржаўны дзяяч Вялікага Княства Літоўскага, кашталян ковенскі
* Шадзібор Мяжэнін — літоўскі баярын, які ўпамінаецца ў 1442 годзе
* Войтка Шадзіборавіч Сьвінтарог — літоўскі баярын, які ўпамінаецца ў 1493 годзе
* Станька Шадборавіч — жыжмарскі баярын, жонка якога ўпамінаецца ў попісе войска Вялікага Княства Літоўскага 1528 году
* Шатбар — коршаўскі баярын, які ўпамінаецца ў попісе войска ВКЛ 1528 году
* Прадслаў Шадзіборавіч — дзяржаўны дзяяч ВКЛ, харужы ковенскі ў 1539 годзе
* Шадзібор Доўгерд — пасол на Люблінскі сойм (1569 год) ад Лідзкага павету
* Ян Шадборавіч — баярын Троцкага павету, які ўпамінаецца ў попісе войска ВКЛ 1567 году

## Глядзіце таксама
* Шат
* Бара

## Крыніцы

## Літаратура
* 

Катэгорыя:Мужчынскія імёны